Diari Oficial de la Generalitat Valenciana


Sumari del DOGV 2672, del 23-01-1996 (1996/837300)

DECRET 11/1996, de 16 de gener, de Modificació i Adaptació de la Comissió Interdepartamental de la Dona a la nova estructura i distribució de competències de l'administració del Govern valencià.
--------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1996/01/16/11/dof/vci/html**

### Dades del document

Número de DOGV
:   2672

Data del DOGV
:   23-01-1996

Secció del DOGV
:   DISPOSICIONS GENERALS

Número del document
:   1996/837300


Data del document
:   16-01-1996

Organisme emissor
:   Conselleria de Treball i Afers Socials

Tipus de document
:   Decret

Anàlisi jurídica

DECRET 11/1996, de 16 de gener, de Modificació i Adaptació de la Comissió Interdepartamental de la Dona a la nova estructura i distribució de competències de l'administració del Govern valencià.   
A fi d'adaptar a la nova estructura de govern la Comissió Interdepartamental de la Dona, creada pel Decret 147/1983, de 21 de novembre, i modificada pel Decret 117/1985, de 23 d'agost, ambdós del Govern valencià, i fent ús de les facultats atribuïdes per l'article 69 de la Llei de la Generalitat Valenciana 5/1983, de 30 de desembre, a proposta del conseller de Treball i Afers Socials, i amb la deliberació prèvia del Govern valencià, en la reunió del dia 16 gener de 1996,  
DECRETE  
Article 1  
Es modifiquen els articles 1 i 3 del Decret 147/1983, de 21 de novembre, del Govern valencià, pel qual es creà la Comissió Interdepartamental de la Dona, en la redacció donada a aquells pel Decret 117/1985, de 23 d'agost, que queden redactats així:  
«Article 1  
Es crea la Comissió Interdepartamental de la Dona, adscrita a la Conselleria de Treball i Afers Socials, amb les funcions i la composició que s'especifiquen a continuació.»  
«Article 3  
La Comissió Interdepartamental de la Dona estarà composta pel membres següents:   
- President: el conseller de Treball i Afers Socials o la persona del seu departament en qui delegue.  
- Un representant, amb el rang mínim de director general, de cadascuna de les conselleries que integren el Govern valencià. En el cas de la Conselleria de Treball i Afers Socials, el representant serà la persona que ocupe la Direcció General de la Dona.  
- Un representant, amb el rang mínim de director general, de la Presidència de la Generalitat Valenciana.  
La persona que ocupe la Secretaria de la Comissió serà elegida per majoria simple d'entre els seus membres.  
La Secretaria Administrativa de la Comissió serà exercida pel Gabinet de Coordinació Interdepartamental de la Conselleria de Administració Pública.  
La Comissió podrà acordar, quan els assumptes que calga debatre ho requerisquen, l'assistència de persones de prestigi reconegut perquè l'assessoren. Aquestes persones tindran veu, però no vot».  
Article 2  
Se suprimeix l'article 5 del Decret 147/1983, de 21 de novembre, del Govern valencià, pel qual es creà la Comissió Interdepartamental de la Dona, en la redacció donada a aquell pel Decret 117/1985, de 23 d'agost.  
DISPOSICIONS FINALS  
Primera  
Es faculta el conseller de Treball i Afers Socials perquè desplegue el que estableix aquest decret.  
Segona  
Aquesta disposició entra en vigor el dia de la seua publicació en el Diari Oficial de la Generalitat Valenciana.  
València, 16 de gener de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI